Barbasena
Barbasena (port. Barbacena) – miestas pietryčių Brazilijoje, Minas Žeraiso valstijoje, Mantikeiros kalnagūbryje, 170 km į pietus nuo Belo Horizontės. Yra oro uostas, pro miestą eina Rio de Žaneiro–Belo Horizontės plentas ir geležinkelis. Maisto (kukurūzų, kavos, vaisių, ryžių perdirbimo), tekstilės (šilko), keramikos pramonė. Gėlininkystė (rožių auginimas). Veikia šilkininkystės institutas, yra bazilika.